CELEX: 62009CN0148
Language: fi
Date: 2009-04-24 00:00:00
Title: Asia C-148/09 P: Valitus, jonka Belgian kuningaskunta on tehnyt 24.4.2009 (faksi: 22.4.2009 ) yhteisöjen ensimmäisen oikeusasteen tuomioistuimen (toinen jaosto) asiassa T-388/03, Deutsche Post AG ja DHL International v. Euroopan yhteisöjen komissio, 10.2.2009 antamasta tuomiosta

18.7.2009   
            
            
               FI
            
            
               Euroopan unionin virallinen lehti
            
            
               C 167/3
            
         Valitus, jonka Belgian kuningaskunta on tehnyt 24.4.2009 (faksi: 22.4.2009) yhteisöjen ensimmäisen oikeusasteen tuomioistuimen (toinen jaosto) asiassa T-388/03, Deutsche Post AG ja DHL International v. Euroopan yhteisöjen komissio, 10.2.2009 antamasta tuomiosta
   (Asia C-148/09 P)
   2009/C 167/04
   Oikeudenkäyntikieli: saksa
   
      Asianosaiset
   
   
      Valittaja: Belgian kuningaskunta (asiamiehet: C. Pochet ja T. Materne)
   
      Muu osapuoli: Deutsche Post AG, DHL International ja Euroopan yhteisöjen komissio
   
      Vaatimukset
   
   
               —
            
            
               Euroopan yhteisöjen ensimmäisen oikeusasteen tuomioistuimen asiassa T-388/03, Deutsche Post AG ja DHL International v. Euroopan yhteisöjen komissio, 10.2.2009 antama tuomio on kumottava
            
         
               —
            
            
               Deutsche Post ja DHL International on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittaja perustaa valituksensa ensimmäisen oikeusasteen tuomioistuimen 10.2.2009 antamasta tuomiosta, jolla kumottiin komission EY 88 artiklan 3 kohdassa määrätyn alustavan tutkinnan jälkeen 23.7.2003 tekemä päätös olla esittämättä huomautuksia suunnitellusta, 3.12.2002 ilmoitetusta La Postin pääomankorotuksesta ja tietyistä muista Belgian viranomaisten La Poste SA:n hyväksi toteuttamista toimenpiteitä, kolmeen valitusperusteeseen, joiden tarkoituksena on riitautetun tuomion kumoaminen.
   Valittaja väittää ensimmäisessä valitusperusteessaan, että riitautetussa tuomiossa on tulkittu väärin valtiontukien tutkintaa koskevia menettelysäännöksiä, kun siinä on luokiteltu tietyt alustavan tutkintamenettelyn olosuhteet ja tietyt 23.7.2003 tehdyn komission päätöksen sisältämät seikat objektiivisiksi ja yhtäpitäviksi todisteiksi ”vakavista ongelmista”, joiden vuoksi olisi ollut tarpeen aloittaa EY 88 artiklan 2 kohdan mukainen muodollinen tutkintamenettely.
   Valittaja väittää toisessa valitusperusteessaan, että riitautetussa tuomiossa on jo osittain päätetty valtiontuen kyseessä olosta ja sen yhteensoveltuvuudesta yhteismarkkinoille 23.7.2003 tehdyssä komission päätöksessä tehdyn tutkinnan aineellisesta oikeellisuudesta, kun siinä on otettu huomioon neljäs ja seitsemäs kanneperuste ja myös hyväksytty ne, vaikka neljäs ja seitsemäs kanneperuste olisi pitänyt jättää tutkimatta, koska kantajilla ei ollut myöskään riitautetun tuomion mukaan tarvittavaa asiavaltuutta.
   Valittaja väittää kolmannessa valitusperusteessaan, että riitautetussa tuomiossa on loukattu oikeusvarmuuden periaatetta, kun siinä on todettu, ettei komissio ole ottanut huomioon 23.7.2003 tekemäänsä päätöstä edeltäneessä tutkinnassa yhteisöjen tuomioistuimen asiassa Altmark 24.7.2003 antamassa tuomiossa esittämää neljättä perustetta, nimittäin vertailuarvojen määrittämistä hyvin johdetun ja riittävästi varustetun keskivertoyrityksen perusteella, vaikka tämä tuomio annettiin vasta kyseessä olevan menettelyn tutkimisen jälkeen (ja päivää myöhemmin kuin komissio päätti olla esittämättä huomautuksia La Posten suunniteltua pääomankorotusta vastaan), eikä kyseistä perustetta mainittu ennen tätä ajankohtaa yhteisöjen tuomioistuimen tai ensimmäisen oikeusasteen tuomioistuimen oikeuskäytännössä tai komission päätöskäytännössä.